Document ID: 32008D1357

32008D1357
L 350/56
SLUŽBENI LIST EUROPSKE UNIJE
16.12.2008.
ODLUKA br. 1357/2008/EZ EUROPSKOG PARLAMENTA I VIJEĆA
od 16. prosinca 2008.
o izmjeni Odluke br. 1720/2006/EZ o uspostavljanju programa djelovanja u području cjeloživotnog učenja
(Tekst značajan za EGP)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 149. stavak 4. i članak 150. stavak 4.,
uzimajući u obzir prijedlog Komisije,
uzimajući u obzir mišljenje Europskoga gospodarskog i socijalnog odbora (1),
nakon savjetovanja s Odborom regija,
u skladu s postupkom utvrđenim u članku 251. Ugovora (2),
budući da:
(1)
Odlukom br. 1720/2006/EZ Europskog parlamenta i Vijeća od 15. studenoga 2006. (3) uspostavljen je program djelovanja u području cjeloživotnog učenja za razdoblje od 2007. do 2013.
(2)
Članak 9. stavak 2. Odluke br. 1720/2006/EZ propisuje da je potrebno usvojiti mjere za provedbu programa različite od onih iz stavka 1., u skladu s postupkom iz članka 10. stavka 3. te Odluke, i to u skladu sa savjetodavnim postupkom utvrđenim Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji. (4)
(3)
Takva formulacija Odluke br. 1720/2006/EZ rezultira osobito odlukama o odabiru različitima od onih iz članka 9. stavka 1. navedene Odluke predmet savjetodavnog postupka i Europski parlament ima pravo na njihovu provjeru.
(4)
Ovi postupovni zahtjevi dodatno za dva do tri mjeseca produljuju postupak dodjele bespovratnih sredstava podnositeljima prijave, uzrokuju zastoje za korisnike i dovode do toga da se teret upravljanja programom nesrazmjerno povećava s obzirom na prirodu dodijeljenih bespovratnih sredstava i da se ne stvara dodana vrijednost.
(5)
S ciljem omogućivanja brže i učinkovitije provedbe odluka o odabiru potrebno je savjetodavni postupak zamijeniti obvezom Komisije da Parlament i države članice bez odgode izvijesti o mjerama poduzetim za provedbu Odluke br. 1720/2006/EZ bez sudjelovanja odbora,
ODLUČILI SU:
Članak 1.
Odluka br. 1720/2006/EZ mijenja se kako slijedi:
1.
Članak 9. stavak 2. zamjenjuje se sljedećim:
„2. Komisija obavještava Odbor iz članka 10. i Europski parlament o svim drugim odlukama o odabiru koje je donijela za provedbu ove Odluke u roku od dva radna dana od donošenja navedene Odluke. Ta obavijest sadrži opise i analizu primljenih prijava, opis postupka procjene i odabira te popis projekata predloženih za financiranje, i projekata čije je financiranje odbijeno.”
2.
Briše se članak 10. stavak 3.
Članak 2.
Komisija izvješćuje Europski parlament i Vijeće o učinku ove Odluke do 30. lipnja 2010.
Članak 3.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Strasbourgu 16. prosinca 2008.

Labels: 12
4
9
15